
Egy vállalat – több üzleti modell. A folyamatkialakítás komparatív elemzése két vendéglátó-ipari egységnél

Vizsgálatom fő célja a vendéglátó-ipari vállalatok különböző üzleti modellekhez kapcsolódó párhuzamos folyamatainak, azok összeegyeztethetőségének elemzése, valamint az esetleges hibák kijavítása egy minél fogyasztóorientáltabb működés megvalósítása és fenntartása érdekében.
Dolgozatom során két kolozsvári, éttermi szolgáltató vállalat működését vizsgálom, figyelembe véve azt, hogyan oldják meg a különböző üzleti modellekhez tartozó folyamatok közötti egyensúly megvalósítását. A folyamatok vizsgálata során mindvégig kiemelten kezelem a folyamatok, valamint az ügyfelek igényeinek és céljainak az összekapcsolását.
A dolgozat kivitelezéséhez a vállalatokkal készített interjúkra és esettanulmányra alapozva vizsgálom meg a folyamatok helyzetét. A gyakorlati rész során elkészítem mindkét vállalat folyamattérképét, azonosítva azok fejlesztési lehetőségét, külön hangsúlyt fektetve a vevői igények és a jövőbeli fejlesztési tervek kapcsolatára.



